Optakt: Antwerp Port Epic 2021 | Feltet.dk\nOptakt: Antwerp Port Epic\n12. september 2021 17:44Foto: Sirotti\nAugust og september er fyldt med belgiske endagsløb, der er skabt til en blanding af sprintere og klassikerryttere, og efter en kort pause siden Brussels Cycling Classic, det største løb i serien, intensiveres aktiviteten i den kommende tid, hvor der mellem den 12. september og 10. oktober køres ikke færre end ni 1.1- og 1.Pro-løb, hvoraf de første syv kommer inden VM og regnes som god forberedelse til kampen om regnbuetrøjen. Først gælder det denne søndag det relativt nye Antwerp Port Epic, der måske nok stadig regnes som et af series mindre løb med deltagelse af bare to WorldTour-hold, men som med sin spektakulære grusvejsrute allerede har fået mange fans, og som i år får ekstra interesse som rammen om Mathieu van der Poels test af den skadede ryg.\nSE ANTWERP PORT EPIC PÅ DISCOVERY+ UDEN AFBRYDELSER OG BINDING TIL KUN 99,-\nMerliers spurtsejr overskygget af storfavoritters styrt-kavalkade\nSerien af semiklassikere startede den 31. juli med Heistse Pijl, og igennem august gik det slag i slag med GP Jef Scherens, Egmont Cycling Race, GP Marcel Kint, Druivenkoers Overijse og seriens største løb, Brussels Cyling Classic. Siden har der været en lille pause, mens landet har haft blikket rettet mod Benelux Tour, men knap er det store etapeløb overstået, inden det går løs igen. Mellem den 12. september og den 10. oktober rundes den belgiske sæson således af med ikke færre end ni endagsløb, hvoraf de syv kommer inden VM og regnes som god forberedelse hertil, mens Tour de l’Eurometropole og Binche-Chimay-Binche regnes som nogle af de større løb efter VM-løbet, hvor de kan agere opvarmning til blandt andet Paris-Tours, som er årets sidste store løb for lidt tungere typer, og være en god chance for at bruge den sidste VM-form - og måske endda vise en ny regnbuetrøje frem.\nFesten skydes i gang denne søndag med det relativt nye Antwerp Port Epic, der afvikles for bare fjerde gang. Faktisk har det i en vis forstand sine rødder helt tilbage til 1921, hvor endagsløbet Schaal Sels blev skabt. Det var et historisk løb, der endda afvikledes helt uden aflysninger mellem 1946 og 2013. I mange år var det et typisk flamsk løb med lidt småbakker, som kunne give anledning til både et mere selektivt forløb og en spurt, men til fejringen af den 90. udgave i 2016 ændrede man konceptet. Begejstringen for løb som Paris-Roubaix, Strade Bianche og Tro Bro Leon fik arrangørerne til at kopiere ideen og sammensætte en rute med 30 km brosten og 19 km grusveje. Det hav et herligt løb med deltagelse af blandt andre Wout van Aert, Edward Theuns og Oliver Naesen, og ideen blev derfor kopieret i de følgende år.\nDesværre betød udviklingen også, at løbet mistede sin lokale identitet, og der var derfor en konflikt mellem løbets historiske rødder og ønsket om at skabe en international klassiker. Derfor besluttede man i 2018 at opdele løbet i Schaal Sels Merksem, der blot var en videreførelse af det oprindelige løb, og Antwerp Port Epic, der blev det nye navn for grusvejs- og brostensløbet, og som altså er en relativt ny begivenhed. Ambitionen er at skabe et internationalt storløb, men sådan er det desværre endnu ikke gået. Løbet er placeret på et tidspunkt, hvor løbene kommer hurtigt efter hinanden, og selvom det er blevet en del af den store septemberløbsblok, betyder en placering som et af de første løb i serien, at det ikke falder i samme knap så travle periode som løbene i de kommende uger. Således er det fortsat blot et 1.1-løb, der i 2018 slet ikke havde WorldTour-hold til start, og efter deltagelsen fra ét storhold i 2019, har man i 2020 og nu også 2021 haft to af de fineste mandskaber til start.\nDet var således også tilfældet sidste år, hvor løbet afvikledes på en uhyre travl tid midt under Tour de France i den coronamartrede sæson. Alligevel blev der kørt et herligt cykelløb, hvor det lykkedes Gianni Vermeersch, Stan Dewulf og Baptiste Planckaert at køre fra alt og alle på grusvejene og brostenene og afgøre løbet i en spurt, som blev vundet af Vermeersch foran Dewulf og Planckaert. Vermeersch og Dewulf kører i år EM på søndag, og de jagter derfor ikke mere succes, og da Planckaert heller ikke er med denne gang, skal der findes et helt nyt podium.\nSom sagt er løbet skabt som et kombineret brostens- og grusvejsløb, som på sigt gerne skulle blive til en større international begivenhed. Derfor er ruten designet med det formål at opsøge en masse ujævn belægning i området omkring storbyen Antwerpen, og i år skal man således over hele 47 grusvejs- og brostensstykker. Til gengæld kan man lade klatrebenene blive hjemme, for området omkring den store havneby kan ikke være meget fladere.\nI år skal der køres 182,4 km, der har både start og mål i Antwerpen. Starten er den letteste, idet man lægger ud med at slå en sløjfe mod vest ud omkring en del af Antwerpens havn, hvor eneste er en pavé (600 m), der kommer efter 20,3 km. Herefter kører man mod nordøst videre ind gennem havnen, idet man undervejs passerer både floden Schelde og en kanal, inden løbet for alvor tager fat.\nDet sker, når man i den følgende periode snor sig rundt i et område med masser af brosten og grusvej, der skal passeres igen. Det starter med pavéen Torenseweg (1080 m) efter 55,1 km, det kombinerede brostens- og grusstykke Opstalpolder (420 m brosten, 1810 m grus) efter 56,5 km, pavéen Reigersbos (480 m) efter 59,7 km, pavéen Oude Papenstraat (480 m) efter 60,5 km, grusvejen A12 (550 m) efter 64,7 km, det kombinerede stykke De Leeuw (730 m brosten, 2405 m grus) efter 65,4 km, grusvejen Kabeljauw (1525 m) efter 68,7 km, pavéen Conterscherp (1315 m) efter 71,3 km, pavéen Derdeweg (200 m) efter 73,4 km og pavéen Zoutestraat (1740 m) efter 73,8 km.\nNu kører man en strækning, der byder på velkendte stykker, nemlig Oude Papenstraat efter 75,6 km, Reigersbog efter 76,4 km, Opstalpolder efter 78,0 km og Torenseweg efter 80,6 km. Derefter rammer man et nyt kombineret stykke, Botserseweg (1495 grus, 495 m brosten) efter 83,9 km og grusvejen Freeland (1950 m) efter 93,0 km, hvorefter det igen gælder Opstalpolder efter 96,2 km, Reigersbos efter 99,3 km, Oude Papenstraat efter 100,1 km, A12 efter 104,4 km, De Leeuw efter 105,0 km, Kabeljauw efter 108,3 km, Conterscherp efter 111,0 km, Derdeweg efter 113,1 km og Zoutestraat efter 113,4 km. Nu er det for fjerde gang tid til Pude Papenstraat efter 115,2 km, Reigers bos efter 116,0 km og Opstalpolder efter 117,6 km og dernæst igen Torenseweg efter 120,2 km, Boterseweg efter 123,6 km og Freeland efter 132,6 km.\nHerfra vender man tilbage til rutens centrums med en 5. passage af Opstalpolder efter 135,8 km, Reigersbog efter 138,9 km og Oude Papenstraat efter 139,7 km, og derfra kører man nu atter ud til A12 efter 144,0 km, De Leeuw efter 144,6 km, Kabeljauw efter 147,9 km, Conterscherp efter 150,6 km, Derdeqeg efter 152,7 km og Zoutestraat efter 153,1 km, inden det gælder sjette og sidste passage af Oude Papenstraat, Reigersbog og Opstalpolder efter hhv. 154,9 km, 155,6 km og 157,2 km. Nu slutter man denne fase ved at for fjerde gang at passere Torenseweg efter 159,8 km og for tredje gang at forcere Botserseweg efter 163,6 km.\nDerfra er det slut med sno sig rundt i velkendt terræn. De sidste 20,3 km går nemlig mod syd ind mod centrum af Antwerpen, men også her er der udfordringer. Med 17,2 km igen skal over grusvejen Blokweg (1695 m) og med 12,8 km igen er det tid til pavéen Beenhouwerstraat (290 m). Endelig gælder det dagens sidste udfordring, det kombinerede stykke Ekerse (1100 m grus, 465 m brosten), der kommer med bare 10,3 km igen. Herefter kører man hele vejen rundt igennem havnen frem til målet i storbyens centrum. I finalen går det ad en vej, der kun bugter sig, men man drejer skarpt med 1,7 km igen og slutteligt 900 m fra stregen, idet hele finalen naturligvis er lige så flad som resten af løbet.\nLøbet byder på i alt bare 181 højdemeter.\nDet er selvindlysende, at vejret er en nøglekomponent i et grusvejs- og brostensløb, men i år er det ikke klimaet, der vil skabe drama. Faktisk venter der en smuk dag, der ganske vist kun vil have lidt sol, men vil byde på en fin temperatur på 21 grader og tørvejr. Vinden vil bare være svag til let (8-9 km/t) og i løbet af eftermiddagen dreje fra en vestlig til en nordvestlig retning. Det giver fra alle retninger på dette virvar af en rute, men på ruten tilbage mod centrum over de sidste 20,3 km vil der først være medvind, indtil man får sidemodvind på Beenhouwerstraat og Ekserse. Nu vil der kortvarigt være sidevind, inden der vil være sidemedvind over de sidste ca. 7 km, herunder på opløbsstrækningen.\nAntwerp Port Epic er en relativt ny begivenhed, og da det altid kan være lidt svært af ruten at fornemme, hvor selektive denne slags grusvejs- og brostensløb er, har det i de første udgaver været omgærdet af nogen usikkerhed. Heldigvis har vi nu tre udgaver at bruge som pejlemærke - og faktisk fem, hvis man tager de to grusvejsudgaver af Schaal Sels, som er beskrevet ovenfor, med i ligningen - og billedet er ganske klart. Der er tale om en ganske selektiv affære.\nFaktisk har løbene haft ret ensartede udfald. Sidste år spurtede Gianni Vermeersch, Stan Dewulf og Baptiste Planckaert om sejren, inden Alexander Krieger var hurtigt i den 12 mand store forfølgergruppe. I 2019 lykkedes det Aime de Gendt at køre alene hjem foran en gruppe med Tim Merlier, Timothy Dupont og Piotr Havik, hvorefter der fulgte tre mand og derefter et felt på 21 mand. I 2018 tog Guillaume van Kerirsbulck en suveræn solosejr med 1.37 ned til seks forfølgere på en dag, hvor forskellene var enorme. I 2017 kørte Taco van der Hoorn i finalen væk fra Wout van Aert, Merlier, Amund Grøndahl Jansen og Lukas Spengler, og i den første udgave i 2016 kørte Van Aert alene væk fra seks forfølgere, hvis spurt blev vundet af Dupont.\nBilledet er altså ret klart. Som regel er det en gruppe på under 10 mand, der afgør det til sidst, og det kan både ske i en spurt mellem et par mand eller via en solosejr med et sent angreb, enten på eller efter de sidste brostens- og grusstykker. Vi har dog også i de seneste to udgaver set, at den første lidt større gruppe ikke har været alt for langt efter, og det er derfor ikke udelukket, at vi engang kan få noget, der kan kaldes en reduceret massespurt. Det synes bare ikke videre sandsynligt.\nI år er vejret fremragende og helt uden vind, og det vil gøre det mindre selektivt, end vi har set det i år med dårligere vejr. Det kunne øge chancen for en spurt. Til gengæld er feltet præget af stor niveauspredning. Hele 12 af de 19 hold er små kontinentalmandskaber, der får svært ved at vinde et så hårdt løb som dette.\nLøbet har i år først og fremmest fået opmærksom grundet Mathieu van der Poel. Det er her, ryggen skal testes med det pres, kun et løb kan give. Meldingerne er temmelig pessimistiske, men selv hvis den holder, er der usikkerhed om formen. Efter en måned med kun lavintens træning vil han utvivlsomt være et stykke fra toppen.\nHeldigvis handler alt på Alpecin ikke om ham. De kommer med en ganske fremragende trup, hvor de næsten alle kan vinde. Umiddelbart ligner det en duel mellem det stærke belgiske mandskab og Intermarché, der ligeledes kommer med en fremragende trup af formstærke ryttere. Dertil skal lægges Tiesj Benoot, der er uhyre formstærk, men har et svagt hold, og jeg vil tro, at en af de tre parter vil vinde løbet. Derudover er der en række jokers på Bingoal, Sport Vlaanderen, B&B, Uno-X og kontinentalholdene, men de må alle regnes som outsidere.\nJeg regner med et billede, hvor Alpecin og Intermarché vil diktere slagets gang, og herefter vil vi se et gradvist udskilningsløb, hvor held og punkteringer altid er en helt afgørende komponent. Mod slutningen plejer det at blive en kombination af taktik og form, der afgør løbet mellem de stærkeste. Særligt i et løb, hvor to hold har flere vinderkandidater, kan det blive ganske taktisk, og det er en klar ulempe for Benoot, at han i den fase formentlig vil være alene.\nNaturligvis er der den mulighed, at Van der Poel bare kører fra alt og alle, men gør han ikke det, er chancen for en spurt i en lidt større gruppe vel mere udtalt end normalt. Dels er vejret godt, og dels virker det ikke helt dumt for Alpecin at satse lidt på Merliers gode spurt. Han var allerede tæt på at vinde, da han blev nr. 2 i 2019, og det er altså et løb, der passer ham. Det er dog tvivlsomt, om de satser hele butikken på det. Dels er det altid dumt at være på bagkant, og dels skal Merlier være varsom med at tage alt for let på den trussel, den uhyre formstærke Danny van Poppel vil udgøre på de sidste meter.\nJeg vælger dog at gå med Tim Merlier. Belgieren viste fornem form i Benelux Tour, hvor han vandt to etaper og også klarede bakkerne på 5. etape. Han har en ganske god historik i flade selektive løb, som vi så med sejren i sidevinden i Benelux, i sidevinden i De Panne sidste år og altså også med 2. pladsen i dette løb i 2019. Undgår han uheld, burde han spille en rolle i finalen, men det er klart, at det er en ulempe at være den klart hurtigste. Det kan bringe ham i en ugunstig position, men heldigvis bør Alpecin have flere mand med i finalen. Det øger chancen for, at de kan samle det til en spurt i en lille eller større gruppe, og med den form og fart, Merlier har vist, vil han i den situation være næsten umulig at slå. Derfor er han min favorit.\nManden, der måske kan true ham i en spurt, er Danny van Poppel. Den svingende hollænder er lige nu flyvende, som vi ikke mindst så i Benelux, hvor han blev nr. 3 i den hårde spurt på 5. etape - endda foran Merlier - og ikke mindst på brostensetapen, hvor han var en af de allerstærkeste på Muren. Når han har den form, er han god i disse slags løb, som vi så tidligere i år i sidevinden i Gent-Wevelgem og ikke mindst i grusvejsløbet i Hageland, hvor han blev nr. 2. Nu er han endda endnu bedre end dengang, og vi så i spurten i GP Marcel Kint, at han med det rette held - og måske særligt efter en hård dag - også kan true Merlier på flad vej. Det er dog ikke sikkert, at det bliver nødvendigt. Med sin nuværende for kan Van Poppel meget vel ende med at køre fra Merlier - og måske også fra alle andre. Han kan altså vinde på flere måder.\nSå er der Mathieu van der Poel. Tror vi på, at ryggen holder eller ej? Skal man tro meldingen fra manager Christoph Roodhoft, er der al mulig grund til pessimisme, men det betyder ikke, at han ikke kan lave et resultat. Det tyder på, at han vil køre igennem, og så er det den efterfølgende reaktion, der skal vise, om han skal på ferie eller til VM. Selv hvis han kører igennem, er det dog usikkert, om han kan vinde. Han har siden styrtet ved OL angiveligt kun trænet lavintenst, og i topform er han i hvert fald ikke. Han skulle dog have kunnet træne lidt mere intenst den seneste uges tid, og Van der Poel er så vild, at han også kan vinde på 80%. Ruten passer ham storartet, og havde han været 100%, havde sandsynligheden for, at han slet og ret havde kørt feltet midt over, været enorm.\nIntermarchés næstbedste kort er Aime de Gendt. Med podiepladser bag Evenepoel i Bruxelles og Overijse har han endelig fundet en form, han ikke har haft i et år, og han har fulgt op på resultaterne med en fremragende brostensetape i Benelux, hvor han og Van Poppel udgjorde en fremragende duo. For to år siden kørte De Gendt alene hjem til sejr foran Merlier, og han har derfor vist, at det er et løb, han mestrer. Han har den ulempe, at han er relativt langsom, og derfor med en vis sandsynlighed skal alene hjem, men det er han kommet før. I et taktisk spil med Van Poppel som backup står han slet ikke så ringe.\nEr Van der Poel ikke på toppen, kan Tiesj Benoot meget vel være stærkeste mand. Efter en lidt svær tid lignede han sig selv igen i Benelux, hvor han var en af de bedste både i Ardennerne og på brostenene. Med sit fokus på etapeløb vil han måske ikke passe helt så godt til et pandekagefladt løb, men det bør ikke være et ringe løb for en brostensspecialist, der kender gruset fra sejren i Strade Bianche - et løb, der med sine højdemeter dog er helt anderledes. Han viste også i Benelux lidt af sin gamle spurtstyrke, men der er flere favoritter, der er hurtigere end ham. Derudover vil han formentlig være isoleret til sidst, og derfor skal han formentlig være stærkeste mand for at vinde. På baggrund af Benelux virker det heller ikke umuligt. DSM har også formstærke og hurtige Casper van Uden og hurtige Niklas Märkl, men de er usandsynlige vindere, samt Kevin Vermaerke, der ikke rigtigt passer til dette løb.\nEt andet godt Alpecin-bud er Jonas Rickaert. Belgieren vandt nemlig grusvejsløbet i Hageland i 2020, og i år blev han nr. 4 i samme. Det vidner om, at det er løb som disse, han mestrer, og han viste også sin klasse i fladere asfaltløb med sin 3. plads bag Eenkhoorn og Lampaert i Heist. Hans form så ganske god ud i Benelux, hvor han var hjælper og aktiv i udbrud, og han har to gode kort på hånden. Dels er han ganske hurtig - han er trods alt Merliers lead-out man - og dels vil han i finalen være del af et af de stærkeste hold.\nEt tredje kort for Intermarché er Taco van der Hoorn, der er fremragende i grusvejsløb. Han vandt dette løb (under navnet Schaal Sels) i 2017, hvor det endda var selveste Van Aert, han slog, og året efter blev han nr. 3. I Hageland blev han i 2017 nr. 2 i en sandwich mellem Van Aert og Van der Poel, og det vidner om, at hans navn rimer ufatteligt meget på grus. Han er heller ikke helt langsom, som vi så med sejren i Benelux, men blandt favoritterne er han en af de langsomste. Han skal formentlig bruge sit stærke hold til at køre væk i finalen, men det er heller ikke umuligt med den fine form, der gav ham choksejr i Benelux. Han udgik dog med sygdom, og selvom han er kommet sig, kan det have kostet på formen.\nDet bedste bud uden for de tre favorithold er Rasmus Tiller. Med sejren i Hageland har han vist, at han kan vinde et grusvejsløb som dette, og han viste i Tro Bro Leon, at han også kan være med, selvom det er fladere. Han har poweren og hurtighed, men han lider under formentlig at være isoleret i finalen. Vigtigst er det dog, at han ikke har vist samme form som i foråret - særligt ikke i Danmark - og selvom det så bedre ud i Tyskland, synes han stadig at mangle de sidste procent. Hos Uno-X kan man også satse på formstærke Anders Skaarseth, der gjorde det godt i Norge og Tyskland, men måske passer dårligere til dette løb, samt den solide Erik Resell.\nApecin har også Philipp Walsleben, der er i gang med en stor sæson. Selvom han har annonceret sit karrierestop, har han taget udbrudssejre i Mayenne og senest i Arctic Race. Som Tysklands førende crossrytter igennem en lang periode burde han elske dette løb, og han er også ganske hurtig på stregen. Desværre er han formmæssigt meget svingende, og hvor han står lige nu, er ikke helt let at sige. Jeg frygter også, at han er et stykke nede i Alpecins hierarki.\nDet er måske også problemet for Oscar Riesebeek. Den brølstærke hollænder synes ellers bare at blive bedre og bedre, som vi i år har set med en 2. plads i Giroen og en 3. plads ved de hollandske mesterskaber. Han blev nr. 8 samlet i Belgium Tour, og hans seneste 22. plads i Benelux var uhyre lovende for en lidt stor fyr som ham. Han burde passe glimrende til et opslidende løb som dette, men han lider under, at han er den langsomste af Alpecins mange kandidater.\nDeres sidste kort er Dries de Bondt. Den tidligere belgiske mester har en fantastisk evne til at slå til, når man ikke venter det, som han viste med sin sejr ved mesterskaberne, sine to sejre i Halle Ingooigem, sejren i Memorial Rik van Steenbergen, etapesejren i Etoile de Besseges samt flere 2. og 3. pladser i løb, der egentlig er for sprintere. Han er hurtig på stregen og skabt til et aggressivt løb som dette. Desværre har han ikke vist storform på det sidste, men den kommer til gengæld også af og til ud af det blå. Holdets sidste rytter er den tidligere vinder Guillaume van Keirsbulck, men han har næppe niveauet længere.\nHavde dette været juni, havde jeg haft Boy van Poppel højt på listen. Dengang var han nemlig i sit livs form, og i Hageland viste han, at han er fremragende også i grusvejsløb, selvom han endte med at ofre sig for sin lillebror. Det kan han måske også gøre denne gang, men i en taktisk finale er han et godt kort at spille, også fordi han er lynhurtig. Desværre synes formen ikke at være helt på samme niveau nu.\nIntermarché kan også satse på Wesley Kreder. Han er mest kendt som hjælper, men han er god i disse løb. Han blev således nr. 4 i 2018, og han er også blevet nr. 5 på brostenene i Drenthe. Han har tillige en hæderlig spurt, men han er en af de langsomste af favoritterne. Til gengæld viste han god form i Vueltaen, og den kan mulighed have givet ham et ekstra boost. Endelig har holdet også den uhyre svingende Tom Devriendt, men udover et par gode spurter har han slet ikke vist form frem mod et løb, der ellers burde passe ham.\nSer man uden for de tre favorithold, er det Timothy Dupont, der springer i øjnene. Som det fremgår ovenfor, har han flere gange været tæt på at vinde dette løb, og det vidner om, at det er noget, der passer ham. Det er klart, at han efter Merlier og Van Poppel vil være løbets hurtigste, men desværre kan det blive svært at vinde. De to ovennævnte er hurtigere, og hans hold er svagt. Vigtigst er det dog, at hans holdbarhed i år har været uhyre bekymrende, senest i Benelux.\nDerfor skal Bingoal måske satse på lottokuponen Sean de Bie. Han har været igennem endnu en meget formsvag periode, men han er i fremgang og melder selv om god form. Han har en crossbaggrund og satser stort på dette løb, der burde passe ham, også fordi han er hurtig. Generelt skal man fra ham altid regne med en DNF, men vi så med i Finistere, at hans topniveau stadig rækker meget langt. Bingoal har også Arjen Livyns , der burde være et godt kort, men han har været helt fra den siden styrtet i Amstel, og han er næppe heller skabt til et helt fladt løb. Et bedre kort er derfor nok Milan Menten , der med sin hurtighed og holdbarhed burde være god i et løb som dette, men det er tvivlsomt, om et helt fladt løb passer ham perfekt. Endelig har de også chokvinderen fra Nokere, Ludovic Robeet, og Laurenz Rex , der begge for nylig har leveret et lovende resultat.\nHos Sport Vlaanderen skal man holde øje med solide Kenneth van Rooy, der altid er med fremme. Senest kørte han et ganske flot Benelux Tour, og han kan være med i de fleste terræner. Han er også ganske hurtig, men desværre er der mange, der er hurtigere end ham. Holdet har også sprinteren Arne Marit, der med den holdbarhed, vi så i Norge, burde kunne komme langt, men desværre har han siden været sat tilbage af sygdom. Også Cedric Beullens var god i forårsklassikerne og viste i Norge, at han endelig er i form igen og også har fundet en ny spurtstyrke. Den hurtighed har Jens Reynders i endnu mere udtalt grad, men han får det formentlig for hårdt. Endelig viste Ward Vanhoof også form i Norge, men han udgik af Benelux efter styrt, hvorfor hans form er usikker.\nDet svageste af de professionelle hold er nok B&B. Deres bedste kort er formentlig sprinteren Luca Mozzato, der er en holdbar type og efter en svær tid viste god form i Tyskland, hvor ruten dog var ganske nem. Han vil formentlig være bedre i et mere kuperet løb. Det kunne også være noget for semisprinteren Jeremy Lecroq, der kan være ganske holdbar. Han har ikke vist nogen stor form på det sidste, men en 9. plads i Bruxelles giver håb. Brostensspecialisten Bert de Backer burde være skabt til dette løb, men jeg tvivler på, at niveauet rækker. Det gør det desværre næppe heller for Jens Debusschere, der efter en lovende 5. plads i Heist er faldet sammen igen, som også Frederik Backaert er det. Holdets stærkeste burde være Cyril Lemoine, men dette er hans første løb siden ”Omi-Opi”-styrtet under Touren, hvor han slog sig meget slemt.\nKontinentalholdene får det svært. Det burde ligge godt til Ivar Slik, der har været på podiet i grusvejsløbet Slag om Norg, men han synes ikke i form. Hos Beat begynder Martijn Budding, der passer til løbet, endelig at vise lidt form, og det burde også være et løb for Piotr Havik, der imidlertid har været en skygge af sig selv i år. Holdet har også grusspecialisten Jan-Willem van Schip , men det er første løb efter OL på bane. Bike Aid har Nikodemus Holler, der ofte hr for vane at overraske. BlackSpoke har den formstærke Campbell Stewart¸ der netop har vundet en massespurt i Frankrig, samt Luke Mudgway, mens Riwal skal satse på Elmar Reinders, der netop har vundet i Skive og passer godt til denne rute. Bridgelane har sprinteren Jensen Plowright , der dog nok vil finde løbet for hårdt, mens Volkerwessels kan satse på Coen Vermeltfoort, der er genopstået fra de døde og burde passe til løbet. E\n**** Danny van Poppel, Mathieu van der Poel\n*** Aime de Gendt, Tiesj Benoot, Jonas Rickaert, Taco van der Hoorn, Rasmus Tiller\n** Philipp Walsleben, Oscar Riesebeek, Dries de Bondt, Boy van Poppel, Timothy Dupont, Sean de Bie, Milan Menten, Wesley Kreder, Anders Skaarseth, Kenneth van Rooy, Luca Mozzato, Cedric Beullens\n* Tom Devriendt, Ludovic Robeet, Laurenz Rex, Niklas Märkl, Casper van Uden, Erik Resell, Arne Marit, Jens Reynders, Ward Vanhoof, Jeremy Lecroq, Bert de Backer, Jens Debusschere, Elmar Reinders, Coen Vermeltfoort, Ivar Slik, Martijn Budding, Piotr Havik, Jan-Willem van Schip, Nikodemus Holler, Campbell Stewart, Luke Mudgway, Jensen Plwright\nTobias Lund Andresen kastes for løverne i et stort løb, hvor han på DSM skal forsøge at støtte Tiesj Benoot. Hos Riwal er Morten Nørtoft, Jesper Schultz, Rasmus Quaade og Christoffer Lisson til start, og de skal nok primært støtte Elmar Reinders, der netop har taget en stor sejr i Skive\nDu kan gense Gianni Vermeerschs sejr fra 2020, Aime de Gendts sejr fra 2019 og Guillaume van Keirsbulcks sejr fra 2018.\nDanny van Poppel, Mathieu van der Poel\nAime de Gendt, Tiesj Benoot, Jonas Rickaert, Taco van der Hoorn, Rasmus Tiller\nPhilipp Walsleben, Oscar Riesebeek, Dries de Bondt, Boy van Poppel, Timothy Dupont, Sean de Bie, Milan Menten, Wesley Kreder, Anders Skaarseth, Kenneth van Rooy, Luca Mozzato, Cedric Beullens\nTom Devriendt, Ludovic Robeet, Laurenz Rex, Niklas Märkl, Casper van Uden, Erik Resell, Arne Marit, Jens Reynders, Ward Vanhoof, Jeremy Lecroq, Bert de Backer, Jens Debusschere, Elmar Reinders, Coen Vermeltfoort, Ivar Slik, Martijn Budding, Piotr Havik, Jan-Willem van Schip, Nikodemus Holler, Campbell Stewart, Luke Mudgway, Jensen Plwright\nOptakt: GP de Fourmies »\nOptakt: 8. etape af Tour of Britain »\nOptakt: 7. etape af Tour of Britain »\nOptakt: 6. etape af Tour of Britain »


Et forklæde er en uundværlig ting i ethvert køkken. Ud over dets direkte funktion spiller det også en æstetisk rolle. Interessante modeller, som forresten værtinden kan sy med sine egne hænder, vil dekorere køkkenets indre og stemning. Om, hvad typografier er, og hvordan man ikke går tabt i forskellige, læst i denne artikel.\nStilarter af køkken forklæder afhængigt af udskæringen\nSom regel er forklædet lavet af simpelt bomuldsstof, for eksempel bomuld, bomuld, jeans. Det kan endda være lavet af frottéhåndklæder, der passer til køkkentekstiler. Som dekorationselement, der desuden har en praktisk funktion, sys lommer på brystet eller selve forklædet. Overvej de stilarter, der er.\nForklædet er det enkleste forklædesign. Dette er bæltet, som stoffet er knyttet til. Det udføres som regel med bånd og lommer. Ofte forvandler håndværkerne en sådan almindelig model til et ægte kunstværk: omhyllet med flæser, dekorationselementer.\nDet kan endda være lavet af gamle jeans - bare skære det af og lade “røv” og selve bæltet på knappen. Det viser sig at være en meget praktisk og praktisk model!\n1-delet med en smæk\nKort sagt, dette er et lige lærred med bånd i nakken og bæltet. Det kan være rektangulært eller originalt. Husk Katya fra serien "Kitchen" - hendes køkken forklæde havde et ret originalt snit og design, selvom det var lavet af et enkelt stykke stof. Hvad angår det praktiske, klarer en sådan model bedre beskyttelsen mod køkkenproblemer end den foregående.\nEt sådant forklæde dækker brystet og maven og lårene godt . Det er også lavet af køkkentekstiler og sommetider af polyethylen og regnfrakke stof, hvilket til tider øger dens modstand mod forurening.\nEn sådan model har mere æstetisk end beskyttende virkning. Hun fremhæver den tynde talje fra hendes elskerinde og gør hende til en rigtig "dronning af køkkenet." Det er kendt, at netop et sådant forklæde foretrækkes af næsten alle hotelejere, ikke kun for dets praktiske, men også for dets skønhed . Hjemme kan du sy dette om et par timer. Det består af et bælte, en bund og en brystplade. Foldes eller tucks er lavet i taljen. Om ønsket suppleret med lommer, flæser, dikkedarer, dekorationselementer.\nDet vil være mere praktisk, hvis en af optionerne har en lomme . Når som helst under madlavning eller rengøring kan det være nødvendigt her og nu at lægge små ting et eller andet sted. For eksempel små legetøj, hårklip, der er spredt på gulvet. For ikke at løbe frem og tilbage med hænder fulde af små ting, er en lomme beregnet. I praktiske forklædemodeller er det lavet af det samme stof som selve forklædet.\nDet findes hos sælgere af fødevarer og er lavet af tynde syntetiske materialer . Repræsenterer to halvdele af et forklæde med samme snit, syet på skuldrene. Et sådant forklæde bæres over hovedet og bindes ved siderne. Modellen er meget praktisk - bevæger sig ikke ud, lukker bunden helt. Hjemme vil han være en af de mest elskede ting for hans enkelhed og funktionalitet.\nDu kan finde mange interessante modeller, og vigtigst af alt, enhver kvinde kan sy et mesterværk på egen hånd, og hendes forklæde vil være originalt. Vi tager en af ovenstående muligheder som basis og begynder at oprette.\nDer er modeller, der har et andet formål. For eksempel skole eller til arbejdslektioner, overalls eller et forklæde til svejseren. Disse modeller er ikke relateret til køkken, men de er syet og lavet efter samme princip.


Kulturkapellet - Filmanmeldelse: Transformers 2 – Revenge of the fallen\nTransformers 2 – Revenge of the fallen (150 min.) Købsfilm / Paramount\nAnmeldt 11/4 2010, 23:30 af Torben Rølmer Bille\nRobotter der slås 2!\nNår man har fået billigt producerede japanske animationsserier, der reklamerer for legetøj, ind med modermælken, er det – selv som voksen – svært ikke at føle sig lidt som barn igen, når man konfronteres med udsigten til at gense ungdommens fantasier transformeret til utroligt dyre, strømlinede Hollywoodfilm. Den første film i serien om de kæmpende alienrobotter Transformers blev en enorm succes både i biograferne og i hjemmene. I starten af året kom så anden del af den serie på BluRay og en tredje del er planlagt til at ramme biograferne i 2011.\nDa undertegnede så filmen i biografen var begejstringen hurtigt drevet over, som var det ens nye Optimus Prime, der pludselig var knækket over på midten. Den største anke var, at filmen var alt for lang, der var desuden for mange, alt for forvirrende kampsekvenser, hvor man ikke kunne finde hoved eller hale i, hvad der foregik, og slutteligt var de mennesker – som er et nødvendigt onde i Transformers universet – både karikerede, platte og ucharmerende.\nSom det indimellem sker, så kan gensynet faktisk være med til at rette op på sådanne erindringer. Den umiddelbare reaktion holder stadigvæk vand, men når man ser filmen i et mindre format end på det enorme biograflærred, så har man som tilskuer også meget nemmere ved at danne sig et overblik over actionsekvenserne. De er på ingen måde så forvirrende som først antaget, for selv om Michael Bay i sagens natur ikke kan lade et eneste af hans kameraer stå stille på noget tidspunkt i den tid, filmen varer, så er robotkampene faktisk utroligt flot orkestreret, og takket være ILMs fabelagtige animatorer er der ikke en eneste frame, som ikke fungerer optimalt. Dertil kommer, at man med sin BluRay remote i hånden kan fryse billederne og nærstudere de mindste detaljer, og er man så nørdet anlagt, vil man se hvor utroligt et stykke arbejde, der ligger bag den tekniske side af filmen.\nHvor den første film havde alt for megen fokus på de mennesker, som interagerer med de gode Transformers i kampen mod de onde Deceptecons, så giver den nye film robotterne langt mere plads til at kæmpe med hinanden. Især den sidste tre kvarter af filmen består stort set af een lang voldsom kamp mellem de gode og de onde – og det går bestemt ikke stille for sig!\nHistorien er ikke særligt indviklet, for det handler jo blot om at få skabt et grundlag for, at robotterne bliver nødt til at gå i metallet på hinanden. Den unge helt Sam Witwicky skal starte på college, men mener ikke, det er nødvendigt at tage sin beskytter – den gule camero Bumblebee – med sig. Han må desværre også forlade sin smækre kæreste Mikaela (bimbo-overfladisk spillet af Megan Fox) og sine forældre. Men lige inden han rejser hjemmefra, finder han et fragment af Kuben (som spillede en større rolle i den første film), der ved hans berøring gør, at Sam pludselig begynder at se en masse symboler og få syner, han ikke kan forstå.\nDeceptecon’erne ved, at Sam nu er i besiddelse af en viden, der er utroligt vigtig for dem, for de symboler han ser kan bringe dem tættere på den maskine, der i jordens urtid blev konstrueret af Deceptecon’ernes forfædre. Maskinen er så kraftfuld, at den vil kunne dræne vores sol for al energi, og det er netop det, som de lede robotters satser på. Det skal forhindres! Så imens Sam er ved at blive scoret til en fest, dukker Bumblebee op og kører ham hen til Optimus, der ydmygt anmoder om Sams uvurderlige hjælp mod deres fælles fjende.\nDet er naturligvis en science fiction-historie, der er utroligt banal, og en som selv de sløveste i klassen kan følge med i. Selv om filmen buldrer derudaf med overlydshastighed i alt for lang tid, så er det stadigvæk fin popcornunderholdning for alle store drenge i familien, forudsat at man ikke nemt bliver mættet af for mange, alt for voldsomme synsindtryk. Det er nemlig stadig det største problem med filmen: Seeren bliver simpelthen udmattet af de lange kampsekvenser. Forhåbentlig lægger Michael Bay flere kontrastpauser ind i den næste film.\nOpfindsomheden i robotdesignet er helt fantastisk, og selv om man som voksen seer konstant kan irriteres over, at filmen i virkeligheden er en lang reklamefilm for amerikanske biler, det amerikanske forsvar og ikke mindst Hasbro, som er det legetøjsfirma, der smider de fysiske udgaver af Transformers på Fætter BRs hylder, så er det hele pakket virkeligt flot og effektivt ind.\nFor folk, der tager science fiction film seriøst, så kan det også være utroligt irriterende at filmens (tre) manuskriptforfattere har skrevet så mange platte replikker og scener ind. Prisen tages nok i den scene, hvor agent Simmons (John Tuturro) forfølger megarobotten Devestator på tæt hold og over hans walkie kommenterer, at han nu befinder sig lige under robottens kugler. (I en parentes skal det bemærkes, at det var en sand fryd for ens indre transformernørd at se Devestator. Det er den transformer, der består af hele fem forskellige køretøjer som sættes sammen til en figur). De platte bemærkninger er naturligvis med til at tage brodden lidt af de mange kampe på liv og død, men det kan godt blive en anelse trættende. Til gengæld kan det være svært ikke at synes om scenen, hvor Sams mor, uden at vide det, spiser en hashkage, mens hun besøger sønnen på campus.\nUanset filmens platheder er BluRay-udgaven stoppet med ekstramateriale. Der er det nærmest obligatoriske kommentarspor med Bay, der kan vælges til på den skive, der indeholder filmen. Men ud over den ene disk er der en anden, der giver fans alt det ekstramateriale, man kan drømme om. Der er interaktive sysler, en lang række ”bag kameraet” features og så undertegnedes personlige favorit: en minidatabase kaldet ”NEST: Transformer Data Hub”, hvor det er muligt at få detaljer omkring stort set alle de robotter, der optræder i filmen. Man kan se, hvordan de oprindeligt så ud som legetøj, i hvilke former de optrådte i tegneserieudgaverne og i den animerede serie, som måske mere end noget andet lagde basen for de nye film.\nSumma summarum så er Transformers: Revenge of the Fallen en film for alle, der kan lide letbenet, science fiction-underholdning, eller bare de, der har lyst til at se gigantiske robotter slås på livet løs, mens menneskerne forsøger at komme i dækning og affyre deres ubehjælpsomme våben. Så skru godt op for surrounden, placer den ekstra store balje med slik i skødet og vær parat på, at gensynets glæde faktisk godt kan være ganske behageligt.\n« Clash of the Titans «\n» Pandorum »\nAnmeldt 11/4 2010, 23:30\nShia LeBoeuf, Megan Fox, John Tuturro, oma


Venindetid og lækker take away | Aarhus | Maria Kaas Take away Aarhus – Maria Kaas\nReklame for Just Eat Hej igen 👋🏼 Er I klar på lidt venindesnak og lækkert take away?Det her indlæg er sgu endt med at blive lidt af en hyldest til en særlig veninde og Just Eat ;). Bortset fra Vagn, så havde jeg en aleneweekend sidste weekend, med ren “mig tid”, og bedst af alt masser af tid til at lave lige præcis, det jeg havde lyst til. I et liv med delebørn, er alenetid eller “mig-tid” ikke usædvanligt – desværre (tænker ikke, jeg behøver at uddybe den, da alle forældre vel som udgangspunkt, helst vil have sine børn nær hele tiden). Men en weekend sådan helt alene sker meget sjældent her hos mig. Jeg havde med vilje ikke lagt...\nAarhus Min mad Outfits Take away Aarhus\nI forrige uge gik drengene og jeg og talte ned til vinterferien, og feriehumøret og dovenskaben kom over os. Vi skød derfor ugen igang med en lækker omgang take away fra Letz sushi, og et stort glas rødvin. Egentlig burde man altid gøre noget ekstra ud af mandage ik’… bare fordi de ofte kan være lidt stramme at komme igennem, og det jo er den dag hvor de fleste nok er mest dovne og småtrætte! I kan se mere Letz sushi her og her. Det er såååååå lækkert (og sundt) 🍱 Bukser fra HM til 120,- og tasken fra Adax finder I her.\nAarhus Outfits Spis ude i Aarhus Take away Aarhus\n3. Søndag i advent – vind et gavekort til Letz sushi\nIndlægget indeholder reklame Jeg håber, at I alle er ved at være klar til juleferien, som er lige rundt om hjørnet. Drengene og jeg har ferie allerede fra på onsdag, og helt frem til 3. januar…. så skønt! Jeg glæder mig til at have masser af god tid til at hygge med drengene, og have al den tid jeg savner i hverdagen. Jeg har været til en del julefrokoster, og min krop begynder at skrige efter noget sundt og nærende mad. Måske jeres kroppe har det på samme måde. Uanset, så synes jeg, I skal smide en kommentar her, så har I nemlig mulighed for at vinde et gavekort til Letz sushi af en værdi på 500,-. I må også meget...\nAarhus Jul Spis ude i Aarhus Take away Aarhus\nFor syv år siden…\nLETZ SUSHI blev jeg mor til en lille lækker gut på 2375 gram. I søndags fyldte han SYV ÅR… jeg fatter det ikke helt. Jeg får lyst til at stoppe tiden, eller hoppe tilbage til de først år af hans liv. Men samtidig elsker og nyder jeg, at jeg i dag har en stor dreng. Det er en alder hvor han udfordrer mig ifht. at prøve forskellige gloser af, som han hører ude i skolegården (og er I vimmer de lærer meget ude i den skolegård), gerne ville bestemme en helt masse selv, og jeg som ofte mener noget andet. Men det er også en alder, hvor jeg rigtigt begynder at kunne se hvilket menneske jeg har, og er med til...\nI morgen er det sjovt nok igen torsdag, og mine lækre gutter skal hjem til deres far. Jeg synes lige, at de er kommet hjem til mig, efter at have tilbragt weekenden sammen med ham, og nu skal de dælme afsted igen. Heldigvis har jeg en fridag med Otto på fredag, og lørdag formiddag er de hos mig igen – yee! Jeg bør faktisk slet ikke klage, og jeg er fuldt ud tilfreds med vores “dele ordning”. Nogle onsdage er det bare ikke mega sjovt at skulle kysse dem godnat, og vide at der går nogle dage før jeg kan gøre det igen. Sådan en onsdag har jeg i dag. Vi har derfor muret os inde i lejligheden, hygget i sofaen, spist masser af junk og...\nAarhus Take away Aarhus


Dansk byggeforskning bliver nummer sjok | Berlingske Business\nDansk byggeforskning bliver nummer sjok\nDet såkaldte Nue Møller-udvalg når i en for nylig offentliggjort rapport længere end til en kritisk gennemgang\naf byggesektoren. Der opregnes en række handlemuligheder som kan medvirke til at bringe bygge- og anlægssektoren sikkert\nind i vidensamfundet.\nDansk byggeri har længe været beskyldt for at være ineffektivt og for dyrt i forhold\ntil kvaliteten på slutproduktet. Det er der intet nyt i.\nProblemerne er blevet belyst i talrige regerings-rapporter, og\ndet sidste skud på stammen kommer fra Nue Møller-udvalg under Erhvervs- og Boligstyrelsen med Realdania-fondens formand\nJørgen Nue Møller i spidsen.\nI den forbindelse fokuseres der kraftigt på at effektivisere byggeforskningen,\nder halter langt efter den forskning, som foregår i OECD-lande, vi normalt sammenligner os med.\nDet skyldes bl.a., at byggeforskningen\nikke matcher branchens behov. Der forskes i emner, der ikke er relevante for erhvervet, og overførslen af viden fra forskningsinstitutionerne\ntil virksomhederne fungerer ikke godt nok.\nUdgifterne til forskning og udvikling i den danske byggesektor ligger på blot\n1,2 pct. af værditilvæksten. Niveauet for erhvervslivet som helhed er på 2,6 pct.\nog udviklingsindsatsen på byggeområdet har været stærkt faldende de seneste år i forhold til de øvrige\nOECD-lande. Væksten i OECD-landenes forskningsudgifter har i perioden 1989-96 ligget på fire pct., mens den i Danmark\nhar været negativ med otte pct. i samme periode.\n- Problemerne i den danske byggesektor skyldes bl.a., at den offentlige byggeforskning\nhar været styret i andre retninger end virksomhedernes behov. Samspillet mellem byggeforskningen og dens brugere fungerer ikke godt\nnok, siger Jørgen Nue Møller.\nRapporten foreslår en kraftig forøgelse af\nforskningsmidlerne til sektoren. Prisen er 120 mio. kr. årligt, der skal kanaliseres fra nybyggeriet til byggeforskningen via\nen til formålet oprettet Byggeriets Innovationsfond. De øgede midler skal kombineres med en ti-årig handlingsplan,\nder tager sigte på en effektiv implementering af forskningsresultaterne.\nSamtidig etableres innovationskonsortier, der\ner aftaler mellem videninstitutioner og virksomheder samt bygherrer om finansiering og gennemførelse af forskningsaktiviteter\ninden for bestemte områder. Konsortierne skal være internationalt orienterede, fremgår det.\nfinde en omlægning af byggeforskningens basisfinansiering sted. En ændring af resultatkontrakter skal medvirke til omstilling\nog refokusering af forskningen. Desuden foreslår udvalget, at universitetsforskningen bør styrkes.\nkoordinationen af formidlingen i sektoren bør der oprettes et "Byggeriets Videnknudepunkt". Her er Byggeriets Arbejdsgivere\nnået langt med etableringen af en ny portal for erhvervets praktikere - www.bygviden.dk. Dialogen og formidlingen mellem grund-\nog efteruddannelserne skal forbedres, og der skal stilles krav til videnproducenterne om formidlingsplanlægning. Videnformidlingen\nfra byggeskadefondene skal styrkes og koordineres.\nEndelig foreslås det, at MBA-uddannelser, netværksdannelser og\nregionale videns- og kompetencecentre styrkes. På dette punkt er der i det forløbne år også sket store fremskridt\nved oprettelse af mange stærke videreuddannelsestilbud til byggebranchens ledere og mellemledere. Flere af disse er på\nI Erhvervs & Boligstyrelsen er man i færd med at udarbejde en handlingsplan\ntil brug for det politiske system, der senere skal tage stilling til, hvilke af Nue Møller-udvalgets forslag, der eventuelt\nskal omsættes til lovgivning.\n- Vi er stærkt interesserede i, at Nue Møller-udvalgets rapport ikke bliver\nen af de rapporter fra byggesektoren, der kommer op på hylden for at samle støv, understreger administrerende direktør\nAnders Kretzschmar fra Erhvervs & Boligstyrelsen.


En ordentlig bamse er død | MIDT I EN BEATTID\nYou are here: Home / Musik / Nekrolog / En ordentlig bamse er død\nEn ordentlig bamse er død\n1. januar 2011 // 6 Comments\nNu er der tomt på Vimmersvej. Med Flemming Bamse Jørgensens pludselige død, 63 år gammel, nytårsnat af et hjertestop, har dansk populærmusik mistet en af sine lettest genkendelige stemmer og figurer. Lige så markant som både Peter Belli og Kim Larsen. Og halballerne bliver aldrig de samme uden Bamse og hans venner.\nBamse slog igennem i 1975 som bredstribet, kolonihavehyggende ekshippie med sangen om hende, der rendte rundt med numsen bar. Han har selv sagt, at han som en af de få i den genre overlevede Dansktoppens nedlæggelse. Og i mange år var hver ny plade med Bamses Venner en balancegang mellem genuin forsamlingshus-folkelighed og så en ærkedansk rock-stil, der skyldte amerikanske forbilleder som ikke mindst Bob Seger en del. For nu at sige det pænt.\nOg sprogligt var hans undersættelser af amerikanske hits på højde med Shu-bi-dua. Dog med en udpræget svaghed for det karlekammerlumre. F.eks. blev Creedence-sangen ’Bad Moon Rising’ i hans mund til ’Jeg så en slemmer dreng med rejsning’. Men han gav også nyt liv til Easybeats-klassikeren ’Friday On My Mind’, som blev til ’Fredag I Mit Blod’. Og han fordanskede Elvis Costello.\nBamse voksede op til tonerne fra Rolling Stones og Animals, røg sig skæv til de intellektuelle Procol Harum i anlægget foran rådhuset i hjembyen Århus, og begyndte at tage elbasspillet alvorligt efter at have forsøgt sig i 50’erne på trompeten. Mødet med Elvis fik ham til at blæse på trompeten.\nBamses pigtrådsorkester hed først Les Marques, siden Lee Perkings. Bassisten blev forsanger, fordi sangeren ikke måtte rejse så langt som til Hamburg og klubben Top Ten for sin kone. Det var på disse job, Bamse grundlagde respekten for musikken som håndværk og levebrød. Det var her, han lærte at spille fem gange tre kvarter pr. aften for et stadig mere fadølsdumt publikum.\nI 1969 blev Flemming Bamse Jørgensen både uddannet som smed og indkaldt som soldat. Han kom i tambourkorpset. Et par år senere bekostede han selv indspilningen af singlen ’Blodtud’. Den blev i 1975 fulgt op af debutalbummet ’Bamses Venner’ med kommende evergreens som ’Vimmersvej’ og ’Jeg har kun tre tænder’. Siden er fulgt mere end 25 plader. Ikke alle lige nødvendige. Bamses Venner var også en levevej, og man bliver træt af det højt belagte hele tiden, selv om Bamse helt oplagt hele livet kæmpede med vægten og sukkersygen.\nHan kæmpede også for at blive taget alvorlig af rockpublikummet. Han ville ikke kun blive husket som 80’ernes Gustav Winckler. Derfor begyndte han sideløbende med hverdagen i Bamses Venner at udsende soloplader.\nDe viser ham hvilende i sig selv som en slags poppens ældre statsmand, fuld af værdighed, varme og den vemod, der altid har klædt hans stemme. Bamse var ingen kylling. Især 1999-albummet Stand By Me, produceret af Jan Sivertsen, står markant som et vellykket forsøg på at croone sig ud af forsamlingshusforudsigeligheden.\nI ledsagehæftet til cd’en fortæller Bamse, at sangene er valgt med hjertet. Det kan høres, men alligevel kunne man have ønsket sig et endnu dristigere valg. Duetten med Trine Rein på Cindy Laupers ‘Time After Time’ lyder lidt for formaliseret, og sange som ‘Sometimes When We Touch’ og ‘I’ll Never Get Over You’ lyder lidt for meget som et forsøg på at gøre ham til en kvindelig Jette Torp. Men, men, men … at synge sig ind på ‘Wind Beneath The Wings’, så man glemmer originalen og 117 cocktail-lounge-kopier siger alt om, hvor meget han investerer af sig selv her.\nHan udfordrer den konstante risiko og faldlem ved disse sange, som er blevet så bedøvende kendte – mange af dem er gået over i udødeligheden som elevatormusik og underlægning til deodorantreklamer og charterpassagersnak.\nBamse tager sikkerhedsbæltet af, og redder ikke så få af sangene. For helvede, hvor er det en fornøjelse at høre hans orgel-løse udlægning af ‘A Whiter Shade Of Pale’ i telepatisk dialog med Kontra Kvartetten! Bamse synger som om han ved, hvad den sang handler om. Han giver mystikken nyt liv.\nHans seneste album bærer titlen Tæt På. Det kom han på de fleste, men der var aldrig noget leflende over ham. Han var både ydmyg og vidende om sit eget værd.\nSenest stiftede Danmark bekendtskab med den musikalske og menneskelige varme, som altid har gjort Bamse til kollegaernes kollega. Det skete, da han ledede sit kor til sejr i All Stars-konkurrencen i 2009.\nUdover den stemme, der forekommer så udødelig og dansk som rugbrød, sommerpiger, Dannebrog og det fodboldspil (og klubben AGF), der havde hans hjerte, vil Flemming Bamse Jørgensen blive husket som den, der gjorde alt for at få jerntæppet mellem finkultur og folkelighed til at ruste.\nSe også Jyllands-Postens Uffe Christensens nekrolog med link til fin portrætartikel af Poul Blak.\nErik Jensen rister også en rune i Politiken.\nalice rohr1. januar 2011 - 13:18\nJeg har faktisk altid drømt om – i hvertfald for mange år siden – at opleve Bamse til et halbal. Men det tætteste jeg kom på, var ved Randers Festuge forrige år, hvor jeg var taget med gemalen, som ville opleve tysk Kraftwerk på Værket. Jeg ville gerne opleve Randers og tog med. Men Bamse sang i teltet ved fjorden, hvor vores Bed&Breakfast også var, så jeg sad med min rødvin på altanen og var med på en gratis koncert. Den var forbløffende god og alsidig – meget mere rock end forsamlingshus. Godnat Bamse – du var stor!\nTroels Frøkjær1. januar 2011 - 14:06\nTak for en fin, respekt- & indsigsfuld artikel om en af Danmarks største sangstemmer, Torben. Bamse var en stor stemme og et fint menneske. Så trist at han ikke er her mere. Ære være Bamses minde!\ncarsten linde1. januar 2011 - 15:42\nFørste gang, hvor jeg pludselig så og hørte noget stort i Flemming B. Jørgensen var, da han i 1985 – backet op af Henning Stærk Band – sang sig ind i rockfolkets ( og dermed også mit )hjerter i forbindelse med hans optræden ved Rock For Afrika. Sidenhen har jeg kun haft repsekt for den mand. Jeg var så heldig at få lov til at anmelde Flemming Jørgensen som solist, kun ledsaget af et klaver på Fredericia Teater i 2008.\nDet var en rystende smuk og gribende oplevelse..\narne schiøtt3. januar 2011 - 20:13\nbamses største force var nok, at han henvendte sig til flere kategorier af musikelskere. forstået på den måde, at en flok “fans” nok har vidt forskellige musiksamlinger, men lige når det gælder ham, så er man enige!\njeg har mødt bamse og familien uden for musiksammenhæng. de kan nok ikke huske mig, men jeg glemmere aldrig dem og den varme de sammen besad. må bamses minde leve, og familien finde takten fremover, trods det store tab!\nCAPAC » Flemming “Bamse” Jørgensen er død, 6313. september 2011 - 14:59\n[...] Læs også Torbens minderune [...]\nDa The Tokens toppede | MIDT I EN BEATTID16. december 2011 - 19:10\n[...] Flemming ‘Bamse’ Jørgensen fik som sikkert bekendt sit livs hit med fordanskningen ‘Vimmersvej’. [...]\nPeter Belli på staveplade\nBelli genfortæller sit liv – igen\nBamse stadig en lukket bog\nTapre Bjørn er død


Ansøgningserklæring | EDU Danmark\nVi er glade for, at du har valgt os til at hjælpe dig til udlandet for at læse.\nDet er vores målsætning at yde den bedst mulige støtte til dig som studerende igennem hele processen, og vi vil gøre vores bedste for, at du vil opleve processen som enkel og gennemskuelig. Det er vigtigt for os, at du får det bedst mulige studieophold i udlandet, og vi vil derfor også forsøge at hjælpe og vejlede dig under dit studieophold i det omfang, det er os muligt.\nDet er dog ikke alting, som vi kan hjælpe med og heller ikke alt, som vi har indflydelse på. Vi ved en masse om de procedurer og forhold, som er specielle for dig som dansk studerende, men selvom vi har en masse viden om disse forhold, så er vores indflydelse på beslutninger hos danske myndigheder og de udenlandske partnere naturligvis begrænset.\nFor at undgå misforståelser er det derfor vigtigt, at du ved, hvad du kan forvente af os, hvad vi ikke har indflydelse på, og hvad du selv er ansvarlig for. Derfor beder vi dig om at bekræfte, at du er indforstået med disse vilkår. Det gør du på følgende måde:\nLæs ansøgningserklæringen nedenunder grundigt igennem.\nUdfyld ansøgningsformularen nederst på siden.\nVi glæder os til at hjælpe dig til udlandet.\nOBS: Hvis du søger ind på mere end et universitet, skal du huske at udfylde én formular per ansøgning.\nEDU arbejder på vegne af de udenlandske universiteter, men alle ansøgere er vores kunder, og din tilfredshed er meget vigtig.\nDerfor lover EDU:\nat dine interesser er i centrum i vejledningen om partneruniversiteterne, der er nøje udvalgt på baggrund af fagligt udbud og med fokus på kvalitet.\nat du på intet tidspunkt vil skulle betale EDU for den service og vejledning, vi yder.\nat vi dagligt arbejder på at holde vores viden om vores partneruniversiteter opdateret. Eventuelle ændringer, som vi er bekendt med, vil blive videreformidlet til dig, vores vejledere og/eller opdateret på hjemmesiden hurtigst muligt.\nat EDU vil bruge dine erfaringer – positive såvel som negative – omkring vore partneruniversiteter, vores service m.v. for at vi kan blive endnu bedre til at hjælpe studerende til udlandet.\nDu anerkender og accepterer:\n(vedrørende det udenlandske universitet)\nat du er forpligtet til løbende at holde dig orienteret på vores hjemmeside om det universitet, som du søger til, da procedurer kan ændre sig undervejs.\nat EDU frasiger sig ansvaret for eventuelle ændringer af optagelseskrav, som EDU ikke er blevet gjort bekendt med, eller at hele uddannelser nedlægges, efter du har ansøgt til det udenlandske universitet. I så fald vil du få tilbagebetalt evt. betalt studieafgift i henhold til universitetets regler.\nat EDU ingen indflydelse har på, om du optages på universitetet. Den endelige beslutning og vurdering ligger helt og aldeles hos det ansøgte universitet.\nat ansvaret for undervisningskvaliteten ligger hos universitetet – ikke hos EDU.\nat du bliver optaget på universitetet og indgår dermed en aftale direkte med dem, ikke med EDU.\nat du er forpligtet til at overholde universitetets regler, når du er optaget, herunder også reglerne for optagelse og betaling af undervisnings- og evt. ansøgningsgebyr.\nat du er forpligtet til at overholde regler og love vedrørende dit studentervisum.\nat EDU ingen indflydelse har på, om du får de fag, som du har fået forhåndsgodkendt. EDU forsøger dog altid at støtte dig i processen bedst muligt og arbejder med vores partneruniversiteter for at sikre fagvalget så tidligt i processen som muligt.\nat du skal informere EDU hurtigst muligt, hvis du ønsker at trække din ansøgning tilbage eller vælger ikke at tage imod studiepladsen.\n(vedrørende danske institutioner, offentlige enheder og lignende)\nat det er dit ansvar at sikre, at de dokumenter, du indsender til EDU, stemmer overens med originalerne. Anvendelse af forfalskede dokumenter er strafbart. Vi eller vores samarbejdspartnere kan reagere med en politianmeldelse - enten i Danmark eller i studie/praktiklandet. Du risikerer også en bortvisning fra dit studium eller dit praktiksted.\nat EDU ingen indflydelse har hos de danske uddannelsesinstitutioner eller Styrelsen for Videregående Uddannelser og Uddannelsesstøtte. Forholdet til disse enheder er mellem dig og den relevante enhed.\nat EDU kan informere generelt om visumregler, SU og udlandsstipendium, men ikke har nogen indflydelse på, hvorvidt disse bliver bevilliget eller ej.\nat EDU gør sit bedste for at levere opdateret information, men fraskriver sig ansvaret for eventuelle ændringer, som skulle være sket siden sidste opdatering af materiale.\nat du selv er ansvarlig for, at alle formelle og påkrævede dokumenter (visum, SU, udlandsstipendium o.l.) er i orden før din afrejse.\nat officiel kommunikation fra EDU primært vil foregå via e-mail, og at du derfor bør tjekke din e-mail regelmæssigt. Du er ansvarlig for at levere opdaterede kontaktoplysninger til EDU. EDU tager selvfølgelig ansvaret for, at e-mails bliver sendt – men ikke for, at de når frem til din indbakke.\nat EDU ikke kan tage ansvaret for fremsendte originale dokumenter, så send så vidt muligt kopier verificerede af din hjeminstitution eller anden officiel myndighed. Send aldrig dit pas med almindelig post.\nat EDU altid arbejder på at gøre tingene lettere for vores studerende. Derfor har vi udviklet en database, som vil gøre det muligt for fremtidige studerende at søge efter kurser taget af andre studerende fra deres hjem universitet og/eller fra samme studie. For at sikre korrekt og fyldestgørende data forbeholder vi os retten til at indhente oplysninger fra vores partnere om hvilke fag, du har taget under dit studieophold. Oplysningerne vil kun blive brugt til databasen og være anonyme.\nat EDU samarbejder så vidt muligt med de danske uddannelsesinstitutioner for at sikre kvaliteten og en lettere proces. I den forbindelse ønsker flere uddannelsesinstitutioner, at EDU oplyser, hvem vi sender på studieophold. EDU videregiver ikke disse oplysninger uden din tilladelse, så hvis du er indforstået med, at EDU samarbejder omkring dette, så sæt venligst kryds i boksen nedenfor.